
1.Namen

Postopek določa odgovornosti in način izvajanja notranjih presoj s cilji :

· Zagotavljanje učinkovitosti in nenehnega izboljševanja procesa presoj
· Izboljševanje sistema vodenja in procesov na osnovi rezultatov presoj

2. Področje uporabe

Postopek uporabljamo pri izvajanju notranjih presoj sistema vodenja in procesov sistema. 

3. Pojmi

3.1 Notranja presoja 
Je sistematičen, neodvisen in dokumentiran proces pridobivanja dokazov o skladnosti s kriteriji presoje.

3.2 Vodja presoje
je usposobljeni presojevalec, ki je vodja tima za izvedbo presoje

3.3 Presojevalec
je oseba usposobljena za izvajanje presoj

3.4 Kriterij presoje
Je skupek splošnih usmeritev, postopkov ali zahtev


4. Odgovornosti

4.1 Direktor
· odobrava program notranjih presoj
· določa in odobrava izredne presoje
· ocenjuje učinkovitost presoj v vodstvenem pregledu

4.2 Predstavnik vodstva 
· pripravlja program presoj vključno z upoštevanjem kontrolnega organa ( K.O.) 
· obvešča direktorja o ugotovitvah in stanju presoj
· ukrepa v primerih nerealiziranih ukrepov določenih na osnovi presoj
· pripravi poročilo za vodstveni pregled direktorja o realizaciji programa presoj
· pripravi oceno primernosti in učinkovitosti presojevalcev

4.3 Lastniki procesov
· zagotovitev pogojev za izvedbo presoj
· določanje in izvajanje ukrepov na osnovi ugotovitev presojevalcev
· spremljava učinkovitosti izvedenih ukrepov

4.4 Vodja presoje
· planira in usklajuje aktivnosti  za izvedbo presoje
· vodi postopek izvedbe presoje
· pripravi poročilo o presoji

4.5 Presojevalec
· sodeluje pri pripravi plana in vprašalnika za presojo 
· dokumentira lastne ugotovitve pri presoji
· sodeluje pri pripravi poročila 

4.6  Predstavnik vodstva za kakovost K.O.
-    sodeluje pri planiranju notranjih presoj za K.O.
-    obvešča direktorja o ugotovitvah in stanju presoj
-    ukrepa v primerih nerealiziranih ukrepov na osnovi presoj

5. Opis postopka

5.1 Planiranje presoj

 5.1.1 Program notranjih presoj

Pripravi ga PV z upoštevanjem vseh ključnih procesov in zahtev standardov oz. poslovnika sistema vodenja ter postopkov kontrolnega organa. PV upošteva razen pomembnosti procesov tudi rezultate predhodnih presoj. Pripravljen je na obrazcu OB 8.3-1/1 Program presoj, odobri ga direktor

5.1.2 Izredne presoje

Predlaga jih PV, odobri direktor, PV določi tim – vodjo presoje in presojevalce

5.2 Priprava presoje

PV za vsako presojo v dogovoru z vodjem presoje podrobneje opredeli cilj presoje. Vodja presoje pripravi na osnovi cilja presoje potrebno dokumentacijo in vprašalnik za presojo. Vodja presoje s presojevalci in vodjem področja presoje uskladi aktivnosti in potek presoje. Vsaj sedem dni pred presojo vodja presoje posreduje vodji presojenega področja obvestilo o presoji. Obvestilo je pripravljeno na obrazcu OB 8.3-1/3  Obvestilo o  presoji. Vprašalnik je pripravljen na obrazcu OB 8.3-1/2  Vprašalnik za presojo.

5.3 Izvedba presoje

5.3.1 Uvodni sestanek traja 5 do 10 minut z namenom:

· povzetek cilja in plana presoje
· uskladitev načina dela

5.3.2 Potek presoje
Na osnovi razgovora vodenega s vprašanji in izbranega vzorčnega ogleda dokumentacije ali lokacij – delovnih mest presojevalci ugotavljajo:
· učinkovitost ukrepov prejšnje presoje
· upoštevanje zahtev iz kriterijev presoje 
· možnosti za izboljšanje 
· primernost in ustreznost opredeljenih postopkov dela

Presojevalci ugotovitve dokumentirajo v vprašalniku in posebnih zapisih vsak za sebe.


5.3.3 Zaključni sestanek

· sodelujejo presojevalci in prisotne osebe pri presoji (presojanci)
· izveden je nemudoma po presoji, vendar po predhodni uskladitvi presojevalcev
· podane so kjučne ugotovitve, odstopanja, lahko tudi priporočila
· z odgovorno osebo področja vodja presoje uskladi pristop za realizacijo potrebnih ukrepov.

5.4 Poročilo o presoji

Pripravi ga vodja presoje v treh dneh po zaključnem sestanku. Poročilo vsebuje splošni del in navedbo sklepov presoje :
· splošne ugotovitve
· neskladnosti
· priporočila, možne izboljšave
Poročilo je pripravljeno na obrazcu OB 8.3-1/4  Poročilo o presoji. Zahteve za ukrepe pri neskladnostih so navedene v poročilu, podrobnejša obrazložitev neskladnosti in zahtevanih ukrepov pa je podana v dokumentu OB 8.3-1/5 Ukrep presoje. 
Vodja presoje odloči glede na kritičnost odstopanja o potrebi ponovne presoje, kar označi na poročilu. Prejemniki poročila o presoji so vodja presojanega področja in PV.

5.5 Spremljava realizacije ukrepov

Za neskladnosti je rok odprave odstopanja določen med vodjem področja in vodjem presoje ter dokumentiran v dokumentu OB 8.3-1/5 Ukrep presoje. Ostali zahtevani ukrepi so dokumentirani v poročilu o presoji. O realizaciji ukrepov morajo vodje področij obvestiti vodjo presoje in PV. 
Presoja je v celoti zaključena šele, ko so realizirani vsi predvideni ukrepi. Odstopanje od rokov za realizacijo ukrepov je po odločitvi PV obravnavano na svetu kakovosti oz. kolegiju direktorja.
PV vodi pregled ukrepov v dokumentu OB 8.3-1/6 Seznam korektivnih/preventivnih ukrepov.

5.6 Spremljava učinkovitosti presoj

O stanju izvajanja presoj in realizaciji ukrepov PV in PV- K.O.( kontrolnega organa) obvešča direktorja. PV pripravi tudi letno poročilo o izvajanju presoj, kot eno od osnov za pregled s strani vodstva kot je zahteva v poslovniku kakovosti.
6. Spremljanje in pregledovanje izvajanja programa presoj

Predstavnik vodstva spremlja izvajanje programa z:
· ocenjevanjem doseženih ciljev presoj,
· izvajanjem po urniku in programu,
· analizo povratnih informacij vodij presojanih organizacijskih enot.

Predstavnik vodstva izvaja pregled programa, pri čemer upošteva rezultate spremljanja izvajanja programa presoj, potrebe in pričakovanja zainteresiranih strani ter zapise presoj. Rezultat pregleda vodi k izdaji korektivnih ukrepov in izboljšanju programa presoj. Rezultate spremljave programa navede v poročilu direktorju.
7. Ocenjevanje in izbira presojevalcev

7.1 Osnove za izbiro presojevalcev:
· splošna znanja s področja kakovosti
· končano usposabljanje za presojevalca
· strokovna znanja s področja dejavnosti MV
· izobrazba (V. stopnja),
· delovne izkušnje (3 leta v MV),
· osebnostne lastnosti,
· novi presojevalec lahko vodi presojo po sodelovanju pri vsaj treh presojah.
7.2 Metode ocenjevanja presojevalcev
PVK ocenjuje ustreznost presojevalcev na osnovi:
· pregleda zapisov,
· razgovorov,
· zbranih informacij po presoji.
PVK vodi tudi spisek izvedenih presoj posameznih presojevalcev.

Ocena presojevalcev je osnova za predlog dodatne motivacije za presojevalce direktorju.


6. Priloge

· OB 8.3 – 1/1 Program presoj
· OB 8.3 – 1/2 Vprašalnik za presojo
· OB 8.3 – 1/3 Obvestilo o interni presoji
· OB 8.3 – 1/4  Poročilo o presoji
· OB 8.3 – 1/5  Ukrep presoje
· OB 8.3 – 1/6  Seznam korektivnih/preventivnih ukrepov

